Zdeněk Ščasný

Zdenĕk Ščasný (s. 9. elokuuta 1957) on tšekkiläinen jalkapallovalmentaja ja entinen puolustaja. 

Ura pelaajana

Ščasný aloitti pelaajauransa Spartak Roudnice nad Labemin juniorijoukkueissa. 17-vuotiaanan hän siirtyi Dukla Prahan organisaatioon ja teki seuran paidassa debyyttinsä Tšekkoslovakian liigassa. Hän edusti Duklaa neljä vuotta ja voitti kaksi maan mestaruutta. Toisen mestaruuskauden 1978/79 jälkeen Ščasný siirtyi AC Sparta Prahaan, jossa voitti myös kahdesti Tšekkoslovakian mestaruuden. Ščasný edusti Spartaa kuusi kautta, kunnes siirtyi kolmanteen prahalaisseuraan Bohemiansiin. Ura ei enää Bohemiansissa ollut yhtä menestyksekäs ja 1989 hän siirtyi pieneen Argo Slušovicen joukkueeseen. Hän kävi pelaamassa myös Kyproksella Anagennisi Dherynian joukkueessa. Ščasný lopetti pelaajauransa kasvattajaseurassaan SK Roudnicessa.

Meriitit pelaajana

 Tšekkoslovakian mestaruus (4): 1977, 1979, 1984, 1985
 Tšekkoslovakian cup (2): 1980, 1984

Ura valmentajana

Ščasný otti valmennusuransa ensiaskeleet jo pelaajana toimien 1992–1993 Anagernnisi Dherynian ja 1993–1995 SK Roudnicen juniorivalmentajana. Päävalmentajadebyyttinsä aikuisten joukkueissa hän teki 1995 FK Chmel Blšanyssa. Hän valmensi lyhyen aikaa myös FK Ústí nad Labemia, kunnes siirtyi 1996 AC Sparta Prahaan apulaisvalmentajaksi. Hän nousi Spartan päävalmentajaksi tammikuussa 1998 ja luotsasi seuran kauden päätteeksi Tšekin mestariksi. Kesällä Ščasný jatkoi sopimustaan seuran kanssa ja kaudella 1998/99 oli toinen perättäinen mestaruus. 

Mestaruuskausien jälkeen Ščasný jätti yllättäen Spartan ja jatkoi uraansa FK Viktoria Žižkovin peräsimessä. Hän teki joukkueessa hyvää työtä nostaen seuran lopulta Tšekin liigan kolmanneksi kaudella 2001/02. Sijoitus oli Viktorian seurahistorian paras. Kaudella 2000/01 hän voitti lisäksi Tšekin cupin mestaruuden, joka oli Viktorialle ensimmäinen seitsemään vuoteen. 

Ščasný jätti Viktorian menestyksensä huipulla kesällä 2002 ja siirtyi kreikkalaisen OFI Kreetan päävalmentajaksi. Kausi päättyi OFIn osalta liigassa sijalle kahdeksan, mutta Ščasnýn surkeat välit pelaajien kanssa muodostuivat suureksi ongelmaksi ja lopulta hän lähti seurasta marraskuussa 2003. Hänen hyvä työnsä Kreikassa pantiin kuitenkin merkille ja vajaa vuosi OFIsta lähtönsä jälkeen suurseura Panathinaikos FC palkkasi hänet valmentajakseen. Scasny steps up at Panathinaikos Ščasnýn johdolla Panathinaikos pelasi hyvin Mestarien liigassa sijoittuen kehnosta alusta huolimatta lohkonsa kolmanneksi. Kauden edetessä esitykset UEFA Cupissa ja Kreikan liigassa eivät kuitenkaan tyydyttäneet seurajohtoa ja Ščasný sai potkut helmikuussa 2005. Malesani takes Panathinaikos post

Kesken kauden 2005/06 Ščasný palasi valmentajaksi kotimaahansa tehtävänään pelastaa ensimmäistä kertaa Tšekin liigaan noussut FK SIAD Most putoamiselta. Struggling Most turn to Ščasný Ščasný sai talvitauon myötä joukkueensa rivit järjestykseen ja luotsasi Mostin komeasti kymmenenneksi. Hän jatkoi suerassa myös seuraavalla kaudella ja jälleen joukkue oli keskikastissa säilyttäen pääsarjapaikkansa. Hyvistä kausista huolimatta seura päätti lopettaa yhteistyön Ščasnýn kanssa kesällä 2007. Seuraavan kauden jälkeen Most putosikin liigasta.

Ščasnýn oma ura sen sijaan jatkui syyskuussa 2007 FK Mladá Boleslavissa. Jälleen Ščasný sai aikaan hyvää tulosta, kun Mladá selvitti tiensä UEFA Cupin lohkovaiheseen pudottamalla karsintakierroksella US Città di Palermon. Ščasný jätti kuitenkin seuran jo maaliskuussa 2008. Hän perusteli eroaan toimitsijakieltoihin johtaneella käytöksellään otteluissa. STANNER REPLACES SCASNY AS BOLESLAV COACH

Marraskuussa 2008 Ščasný palasi Viktoria Žižkovin peräsimeen pelastamaan seuraa putoamiselta. Hän saikin seurassa aikaan jälleen positiivisen käänteen, mutta tällä kertaa liian myöhään. 

Joulukuun lopussa 2010 Ščasný palasi valmennustehtäviin allekirjoitettuaan kaksivuotisen sopimuksen unkarilaisseura Debreceni VSC:n kanssa. Ščasný seizes Debrecen reins Pesti päättyi kuitenkin ennen aikojaan, kun Debrecenin tulokset jäivät odotuksia vaisummiksi ja Ščasný jätti liigassa kuudentena majailleen seuran huhtikuussa 2011. Zdenek Scasny lemondott

Lokakuussa 2012 Ščasný palasi valmentamaan kotimaahansa FK Teplicen joukkuetta. Teplice mají nového trenéra, Ščasný se do ligy vrací po třech letech Vajaalla kaudellaan 2012/13 Ščasný luotsasi Teplicen liigassa sijalle 12. Kausi 2013/14 oli jo menestyksekkäämpi, kun Teplice sijoittui viidenneksi. Epätasaiset esitykset leimasivat kuitenkin joukkueen esityksiä ja helmikuussa 2015 Teplice erotti Ščasnýn tehtävistään. Trenér Ščasný rezignoval v Teplicích, nejspíš ho nahradí Rada

Huhtikuussa 2015 Ščasný korvasi potkut saaneen Vítězslav Lavičkan AC Sparta Prahan päävalmentajana. Sparta part company with Lavička  Ščasnýn johdolla Sparta eteni Eurooppa-liigan puolivälieriin ja sijoittui Tšekin liigassa toiseksi. Kaudella 2016/17 joukkueen esitykset olivat vaihtelevia. Kokenut Ščasný sai potkut tehtävistään syyskuun lopulla 2016, kun seura majaili liigassa neljänneksi.Sparta sack coach ahead of Inter tie

Elokuussa 2018 Ščasný palasi AC Sparta Prahan päävalmentajaksi.Sportovní ředitel Ščasný zůstává i trenérem Sparty Hänen pestinsä päättyi potkuihin huhtikuussa 2019, kun Sparta ei ollut kyennyt haastamaan mestaruustaistelussa SK Slavia Prahaa.Favoritem Jílek, Sparta cílí i do zahraničí. Rosický a spol. hledají nového trenéra

Meriitit valmentajana

 Tšekin mestaruus (2): 1998, 1999
 Tšekin cup: 2001

Lähteet

Aiheesta muualla

 Das Profil von Zdenek Scasny

Luokka:Tšekkiläiset jalkapalloilijat
Luokka:Tšekkiläiset jalkapallovalmentajat
Luokka:Vuonna 1957 syntyneet
Luokka:Elävät henkilöt